कैसे पहुंचे – लखनऊ के मुख्य रेलवे स्टेशन चारबाग से बड़ा इमामबाड़ा की दूरी 5.5 किलोमीटर है। रेलवे स्टेशन से आपको शेयरिंग आटो रिक्शा बैटरी रिक्शा आदि मिल जाएंगे। यह कैसबाग बस डिपो से तकरीबन तीन किलोमीटर की दूरी पर है। आप साइकिल रिक्शा से भी लखनऊ शहर का नजारा लेते हुए इमामबाड़ा तक पहुंच सकते हैं। इमामबाड़ा के पास रुमी दरवाजा भी स्थित है। बड़ा इमामबाड़ा सूर्योदय से सूर्यास्त तक खुला रहता है। सामान रखने के लिए यहां क्लाक रुम उपलब्ध है। कैमरा के लिए 5 रुपये और वीडियो कैमरा के इस्तेमाल के लिए 25 रुपये का शुल्क है। बड़ा इमामबाड़ा का रखरखाव हुसैनाबाद ट्रस्ट के जिम्मे है।